text: Se billederne: Prinsessen tog mand og børn med på festival
  24 august 2018 kl. 15.11
  Prinsesse Marie og Prins Joachim havde fredag taget deres to yngste børn med på Tønder Festival.
  Der var kongeligt besøg på Tønder Festival fredag eftermiddag.
  Prinsesse Marie gjorde sin entré på festivalpladsen kl. 16.15, og til alles overraskelse havde hun medbragt gemalen, Prins Joachim, samt Prinsesse Athena og Prins Henrik.
  Straks inde på pladsen fik de fire kongelige festivalarmbånd på. De to Tønder-piger Cathrine Lausten Jordt og Signe Freudendahl havde fået æren af at sætte armbånd på og klippe de overskydende flipper af.
  Prinsesse Maries program
  16.15 Officiel velkomst16.25 Besøg i det nye børneunivers16.45 Besøg i vadehavsområdet17.05 Koncert med den canadiske trio Visthén17.20 Besøg i Outlaw Village-området17.45 Afslutning med middag backstage
  Prinsesse Marie er festivalens protektor og gæst på festivalen for niende gang. Sidste år måtte hun melde pas på grund af Prins Nikolais 18 års fødselsdag. Derfor må festivalen vente med at fejre hendes 10. gang på festivalen til næste år.
  Efter udlevering af armbånd blev Prinsesse Marie fulgt rundt på festivalpladsen med Tønders borgmester, Henrik Frandsen (V), og Stig Bang-Mortensen, der er formand for Tønder Festival Fond.
  Første stop var festivalens børneunivers, hvor Prins Henrik og Prinsesse Athena blandt andet kastede bolde efter tomme dåser og spillede stikbold.
  Prinsesse Marie har været festivalens protektor siden 2009.
  
  